Roéïaume ed Franche

Ech Roéïaume ed Franche ch'étoét réginme politike à l’Franche avant l'Révolucion d'1789.

 Istoére 
Ches cminchmints
Ech roéïaume ed Franche i vyint d'ches roèïaumes à ches tribus Francs, un peupe germain qui vyint d'ech wèst d’echl'Almanne pi d'ches Bos-Poaiyis. A ch'kminchmint d'ech V sièke, is ocupoétte ech nord d'el Franche actuèle (el région d'el Sonme).

Clovis
Ch'est avuc ech roè d'ches Francs Clovis (Hludowig in viu franchike, Cludovicus in latin) eq vo kmincher l'contchète d'el Gaule. I feut savoér itou qu'à chl'époke, l'Impire Romain d'Occidint il étoét in trangne ed foéblir, pi in 476 il avoèt tchu. Clovis i n'in o profitè pour invaïr ch'Roèïaume à Siagrius qu'étoét un reste à l'Impire Romain. Echl'invasion a kminche in 481. Per el suite, Clovis il invaït itou l'Aquitangne (qu'étoét à ches Wisigots). Aprés l'épisode d'el batale ed Tolbiac (Zülpich innui, in Almanne), douqu'Clovis i promet d'ès convertir à ch’cristianime, ch’sake ed Clovis il o liu in novimbe 511. Ch’est considérè conme l'évènmint fondateus dins chl'istoère à ch'Roéïaume ed Franche.

Ech puvoér roéïal conte el féodalitè
Avuc ech tans, ch’puvoér roéïal i vo granmint évoluer. Louis IX pi Filipe Augusse i vo s’bate pour abinmer ch’puvoér féodal (à ches singneurs) pi cho vo ète granmint d’contchètes ed terres qui vont définir ptiot bout per ptiot bout ch’téritoére franchoés qu’o connoét innui. 

Edsous Saint Louis, 1248-1270
Louis IX, dit Saint-Louis, il o ‘tè un grand Roé d’echl’istoére ed Franche. Edsous sin ringne, ch’roéïaume Franche il est formint considérè d’pertout in Urope. I pervyint à solider ch’puvoér roéïal conte ech puvoér féodal. Il est réputè fort croéïant (ech Roé crétiennessime) pi i prind part à 3 croésades in Sainte-Tère. I moért dvant l’vile Cartage, ch’25 d’eute 1270.

L’absolutime avuc Louis XIV
À ch’XVIIe sièke, Louis XIV i vo insteurer un puvoér roéïal dit « absolu », ch’est l’absolutime. I foait construire ech catieu Versailles, ch’pus grand in Urope, pi i foait granmint d’dgères. Edsous sin ringne, el Franche a dvyint l’prinmière puissanche dins ch’monne dvant ches Ingloés pi ches Espangneuls.

catégorie:Histoère